**Sluttrapport KJM3200 høst 2021**

**Endringer:**

Ingen vesentlige endringer.

**Underveisevaluering:**

Åpent for uformelle innspill, ikke noe spesielt kom frem. God stemning på labben.

**Oppsummering:**

Vi rakk ikke oppsummeringsmøte med lab-personalet før jul av forskjellige årsaker. Håper å få til dette ila. mars 2022. Ikke noe vesentlig har kommet frem i uformelle samtaler med veilederne annet enn at vi i år hadde et par studenter, som la i overkant mye beslag på veiledernes tid (disse hadde ikke tatt kurs ved KI tidligere). I tillegg hadde vi flere studenter på labben enn på mange år og totalbelastningen for veilederene var høy denne gangen.

Faglærers videre oppsummering: Relativt godt oppmøte på kollokviene, studentene var moderat aktive. Oppmøtet på forelesningene avtar, som vanlig, noe i de mest hektiske lab-ukene. All undervisning ble avholdt fysisk og vi var heldige og slapp smitte blant lærere og studenter.

**Eksamensresultatene:**

Snitt innenfor det normale. God spredning på karakterene.

**Planer videre:**

Ingen vesentlige endringer

**Annen informasjon (bare aktuelle hvis du har noe på hjertet):**

Det er flere utfordringer med å lage hjemmeeksamen og i det hele tatt digital eksamen til dette kurset. For det første er vi avhengige av at studentene tegner mye reaksjonsmekanismer, men de har ingen gode elektroniske verktøy for dette. Vi ender derfor med bilder av håndtegninger i besvarelsene. Disse bildene er av varierende skarphet og det er mer utfordrende å rette eksamen enn når vi sitter med originale håndtegninger på papir. Videre er det en utfordring å lage oppgaver der svar ikke kan "googles" eller finnes ved å bla i læreverk. Vi blir avhengig av å i all hovedsak lage oppgaver som tester forståelse. Det er på mange måter positivt, men hjemmeeksamen blir fort vanskeligere enn skoleeksamen for de svakeste studentene. Vi håper derfor at vi kan gå tilbake til fysisk ikke-digitale eksamener så fort dette er smittevernmessig forsvarlig

Stipendiaten som har vært "hovedveileder" på labben (og gjort en veldig god jobb) de siste årene er nå ferdig med sin undervisningsplikt. Vi fikk dessverre ikke allokert en ny stipendiat til labb undervisning i høst. Dette har hindret kunnskapsoverføring og kontinuitet. Vi er derfor bekymret for veiledningen på labben neste høst.

Lise-Lotte Gundersen

(emneansvarlig)